Diari Oficial de la Generalitat Valenciana


Sumari del DOGV 6916, del 04-12-2012 (2012/10035)

Notificació de la sentència dictada en el juí verbal número 845/2012.
---------------------------------------------------------------------

### Dades del document

Número de DOGV
:   6916

Data del DOGV
:   04-12-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/10962


Organisme emissor
:   Jutjat de Primera Instància Número 1 de València

Tipus de document
:   Edicte

Notificació de la sentència dictada en el juí verbal número 845/2012. [2012/10190]  
Juí verbal 000845/2012-B   
De: Aguas de Valencia, SA, Omnium Ibérico, SA, i Empresa Mixta Valenciana de Aguas, SA.  
Procuradora: Desamparados Barber Paris.  
Contra: Teresa Chapa Sánchez herència jacent, Hakob Tashcyan i Zvart Hovsepyan.   
En el present procediment verbal seguit a instàncies d'Aguas de Valencia, SA, Omnium Ibérico, SA, i Empresa Mixta Valenciana de Aguas, SA, contra Teresa Chapa Sánchez herència jacent, Hakob Tashcyan i Zvart Hovsepyan s'ha dictat la sentència, que literalment diu el següent:   
«Jutjat de Primera Instància número 1 de València  
Sentència número 195/2010  
Jutge que la dicta: Juan Carlos Mompó Castañeda.   
Lloc: València.  
Data: 18 de setembre de 2012.  
Demandant: Aguas de Valencia, SA, Omnium Ibérico, SA, i Empresa Mixta Valenciana de Aguas, SA.  
Advocat/a: -  
Procuradora: Desamparados Barber Paris.   
Demandats: Hakob Tashcyan, Zvart Hovsepy i Teresa Chapa Sánchez herència jacent en rebel·lia processal.   
  
Antecedents de fet   
Primer. Per la referida part actora es va presentar una demanda, origen d'estes actuacions, en què sol·licitava que es dictara sentència amb els pronunciaments següents:   
1. Que es declare la resolució del contracte d'abonament al subministrament i manteniment de comptador subscrit per la demandada Teresa Chapa Sánchez, amb la condemna corresponent del pagament de mil set-cents vint-i-dos euros amb setanta-huit cèntims (1.722,78 €), en concepte d'indemnització de danys i perjuís pel consum realitzat, més els interessos legals que corresponguen, així com al pagament de les noves factures que es meriten des de la interposició d'esta demanda fins a l'efectivitat de la sentència, per l'ús il·legítim del servici que està efectuant.   
- Que en cas de procedir tal resolució, el Jutjat ordene que s'adopten totes les mesures que siguen necessàries per al cessament efectiu del subministrament, i autoritze fins i tot els demandants, si fóra necessari, a entrar en l'immoble on es troba instal·lat el comptador per a poder interceptar el pas de l'aigua degudament.   
- Que es condemne també Hakob Tashcyan i Zvart Hovsepyan a sotmetre's a la resolució d'entrada en el domicili de la seua propietat, siti en avinguda Burjassot, 261, 14a, de València, que dicte este Jutjat estimant la sol·licitud d'esta part.   
2. Acumuladament a l'anterior, respecte a l'anterior, respecte a l'acció de reclamació d'una quantitat exercida pels demandants Avsa i Oisa, se suplica al Jutjat que es condemne Teresa Chapa Sánchez a pagar-los de forma solidària, en concepte de subministrament d'aigua efectuat i no satisfet, la quantitat de setanta-dos euros amb seixanta cèntims (72,60 €) més els interessos legals que corresponguen.   
  
3. Finalment, se sol·licita per les parts demandants la imposició de costes del juí a les parts demandades.  
Segon. Convocades les parts a juí, va comparéixer únicament Zvart Hovsepyan, que s'hi va oposar ja que no ho feien els altres codemandats i, per tant, van ser declarades en rebel·lia processal. Després de ratificar-se el demandant es va rebre el pleit a prova en què l'actora va proposar interrogatori i documental per reproduïda, cosa que es va admetre i una vegada practicada la proposta van quedar definitivament les interlocutòries concluses per a sentència.  
Dispositiva   
Que estime parcialment la demanda formulada per la procuradora dels tribunals Desamparados Barber Paris en nom i representació de les entitats Aguas de Valencia, SA, Omnium Ibérico, SA, i Empresa Mixta Valenciana de Aguas, SA, (Emivasa) contra Zvart Hovsepyan que va comparéixer assistida de lletrat i contra Hakob Taschyan i l'herència jacent de Teresa Chapa Sánchez, i declare resolt el contracte de subministrament i manteniment de comptador que Teresa Chapa Sánchez va subscriure amb Avsa i Oisa, per al subministrament en què es troba ubicat el comptador siti a l'avinguda de Burjassot, 261, 14a, de València en data 12 de gener de 1968, i que els codemandats Hakob Taschyan i Zvart Hovsepyan han de permetre a l'entitat demandant l'entrada en la referida vivenda i, si no ho fan, que es constituïsca la comissió judicial, en el dia i hora que s'assenyale per a això, perquè el personal tècnic de la part actora procedisca a la privació del subministrament i la retirada del comptador. Tot això, sense imposició de costes.   
  
Contra la present resolució no pot interposar-se recurs d'apel·lació.»  
I atés que la persona demandada, Teresa Chapa Sánchez herència jacent, es troba en parador desconegut, s'expedix este document pel secretari Miguel Ángel Martínez Martínez a fi que li valga de notificació en forma.  
  
València, 5 de novembre de 2012.- El secretari judicial: Miguel Ángel Martínez Martínez.